સારાંશ માટે દસ્તાવેજ: હવે તમને થોડી છૂટ આપવામાં આવે અને પૂછવામાં આવે કે સારાં માબાપ કોને કહેવાય? ગાલ પર તમે આંગળી રાખતા હતા તેને હવે ઊંચી કરીને આપો જવાબ.

એવા જે તમારા દરેક સુખદુઃખમાં સાથ આપે? એક મિત્ર તરીકે તમને હંમેશાં સાથ આપે એવાં? તમારી સાથે પરંપરા, પ્રતિષ્ઠા અને શિસ્તની જ વાતો કર્યા કરે એવાં?

કે પછી એવાં જે હંમેશાં પડછાયાની જેમ તમારી સાથેને સાથે રહે? એવા માતાપિતા જેમની 'ડ્રોન જેવી નજર' તમારી ઉપર સતત ઝળુંબતી જ હોય? 

તમે શાળામાં દોસ્તો સાથે રમતા હો ત્યારે. તમારા બોયફ્રૅન્ડ કે ગર્લફ્રૅન્ડની સાથે હો ત્યારે. 

બગીચામાં રમવા ગયો હો કે પછી ફિલ્મ જોવા ગયા હો ત્યારે. હંમેશાં તમારા પર જ નજર હોય એવાં?

માતાપિતાની આવી આદતોને હેલિકૉપ્ટર પેરેન્ટિંગ (માથે ઝળુંબતું વાલીપણું) કહે છે. 

તાજેતરમાં જ અભિનેત્રી કાજોલની ફિલ્મ 'હેલિકૉપ્ટર ઇલા' રિલિઝ થઈ છે. માતાની આવી જ આદતની આસપાસ આ ફિલ્મની કથા ફરે છે. 

કાજોલે એકલે હાથે સંતાનને ઉછેરતી સિંગલ મધરની ભૂમિકા કરી છે.

જીગરના ટુકડા જેવા સંતાનોને લાડપ્યાર કરવો તેને હેલિકૉપ્ટર પેરેન્ટિંગ કેવી રીતે કહી શકાય? 

હેલિકૉપ્ટર પેરેન્ટિંગનો ઇતિહાસ શું છે અને તેના ફાયદા અને ગેરફાયદા શું છે? તમારા મનમાં ઊડવા લાગેલા આ સવાલોના જવાબ અમે તમને આપવાની કોશિશ કરીશું.

હેલિકૉપ્ટર પેરેન્ટિંગ શબ્દ કેવી રીતે આવ્યો?

parents.com નામની વેબસાઇટના જણાવ્યા અનુસાર 1969માં પહેલીવાર આવો શબ્દપ્રયોગ થયો હતો. 

ડૉ. હેમ ગિન્નોટે પોતાના પુસ્તક 'પેરેન્ટ્સ એન્ડ ટીનેજર્સ'માં તેનો ઉલ્લેખ કર્યો હતો. 

પુસ્તકમાં એક બાળકને એમ કહેતા ટાંકવામાં આવ્યું હતું કે તેના માતાપિતા માથા પર હેલિકૉપ્ટરની જેમ ઝળુંબતા રહે છે. 

2011માં આ શબ્દને શબ્દકોશમાં પણ સમાવી લેવામાં આવ્યો હતો. 

એવું પણ નથી કે સતત સંતાનોની પાછળ પડ્યા રહેવાની આદત માટે આ એક જ શબ્દ હોય. 

લૉનમોવર પેરેન્ટિંગ, કોસ્સેટિંગ પેરન્ટ કે બુલડોઝ પેરેન્ટિંગ એવા નામે પણ આ વૃત્તિને ઓળખવામાં આવે છે. 

ઇતિહાસમાંથી હવે વર્તમાનમાં આવી જઈએ. તમે પણ તમારા સંતાનની કાળજી લેતા હશો. 

સંતાનોની કાળજી ક્યારે હેલિકૉપ્ટર પેરેન્ટિંગમાં પરિવર્તિત થઈ જાય છે તે જાણવા માટે ચાલો એક ક્વિઝનો સહારો લઈએ.

તમે આ વાંચ્યું કે નહીં?

સંતાન નવરાશના સમયમાં શું કરશે તે તમે નક્કી કરો છો?

મિત્રોને મળવા જવાનું હોય ત્યારે સંતાનોને પૂછ્યા વિના તમે નક્કી કરો છો કે કેવાં વસ્ત્રો પહેરવાં?

તમે સંતાનના ચોવીસે કલાકનો હિસાબ રાખો છો?

સંતાનો કોઈ...\nદસ્તાવેજની સમાન ભાષામાં સારાંશ:
તમે નાના હતા ત્યારે શાળામાં તમને ઘણીવાર પૂછવામાં આવ્યું હશે. ડાહ્યા છોકરા કોને કહેવાય? જવાબમાં તમે ગાલે આંગળી રાખીને કહ્યું હશે - આવા.